Source: https://ispis.sk/judikatura/KSKE/7S114/2012
Timestamp: 2020-03-28 23:10:33+00:00

Document:
KSKE 7 S 114/2012 - iSpis
iSpis Judikatúra – KSKE 7 S 114/2012
KS v Košiciach, dátum 31.07.2012, sp.zn. KSKE 7 S 114/2012
§ 19 ods. 1 písm. a) zákona č. 125/2006 § 250 ods. 2 OSP
§ 19 ods. 1 písm. a) zákona č. 125/2006 § 247 OSP § 246a ods. 1 OSP § 85 ods. 2 OSP § 246c OSP § 3 ods. 6 písm. b) zákona č. 371/2004 § 250d ods. 2 OSP § 42 ods. 3 OSP
KSKE S2012/0140 KSZA S2012/0140
Súd: Krajský súd Košice Spisová značka: 7S/114/2012 Identifikačné číslo súdneho spisu: 7012200725 Dátum vydania rozhodnutia: 01. 08. 2012 Meno a priezvisko sudcu, VSÚ: JUDr. Tamara Sklenárová ECLI: ECLI:SK:KSKE:2012:7012200725.1
Uznesenie Krajský súd v Košiciach, v právnej veci žalobcu VEGA B , s. r. o., Košice so sídlom v Čadci, Námestie slobody č. 1015, zastúpeného Advokátskou kanceláriou JUDr. Mária Badová, s. r. o., so sídlom v Žiline, Vajanského č. 1/2765, proti žalovanému Národnému inšpektorátu práce, so sídlom v Košiciach, Masarykova č. 10, v konaní o preskúmanie zákonnosti rozhodnutia žalovaného zo dňa 24. 04. 2012 č. S/2012/01403-2.1 O-72/2012 takto
Postupuje vec Krajskému súdu v Žiline ako súdu miestne príslušnému na ďalšie konanie a rozhodnutie.
Žalobou zo dňa 25. 06. 2012 doručenou tunajšiemu súdu dňa 27. 06. 2012 sa žalobca domáhal preskúmania zákonnosti postupu a rozhodnutia Národného inšpektorátu práce zo dňa 24. 04. 2012 č. S/2012/01403-2.1 O-72/2012, ktorým mu tento zamietol odvolanie proti rozhodnutiu Inšpektorátu práce Žilina č. 23/2012-IZA-2.3/pok/R zo dňa 08. 02. 2012, ktorým bolo rozhodnuté podľa ust. § 19 ods. 1 písm. a) zák. č. 125/2006 Z. z. o inšpekcii práce a o zmene a doplnení zák. č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov, o uložení pokuty žalobcovi vo výške 800,-- eur a zároveň žalovaný cit. rozhodnutie Inšpektorátu práce Žilina potvrdil.
Z obsahu podania žalobcu zo dňa 25. 06. 2012 je zrejmé, že predmetom konania je preskúmanie zákonnosti rozhodnutia a postup Národného inšpektorátu práce podľa II. hlavy V. časti O. s. p. (§ 247 a nasl. O. s. p.) , t. j. rozhodnutia žalovaného, ktorý je orgánom s pôsobnosťou pre celé územie SR. Zároveň súd zistil, že žalobca má sídlo v Čadci, Námestie slobody č. 1015.
Podľa § 246a ods. 1 O. s. p. miestne príslušným je súd, v ktorého obvode má sídlo správny orgán, ktorého rozhodnutie a postup sa preskúmava, ak nie je ustanovené inak. Ak ide o rozhodnutie orgánu s pôsobnosťou pre celé územie SR, okrem ústredných orgánov štátnej správy, miestne príslušným je krajský súd, v ktorého obvode je všeobecný súd navrhovateľa.
Podľa § 85 ods. 2 O. s. p. s použitím § 246c O. s. p. všeobecným súdom právnickej osoby je súd, v ktorého obvode má právnická osoba sídlo.
Podľa § 3 ods. 6 písm. b) zák. č. 371/2004 Z. z. o sídlach a obvodoch súdov SR v platnom znení, sídlom Krajského súdu v Žiline je mesto Žilina, do jeho obvodu patrí aj obvod Okresného súdu Čadca.
V zmysle § 250d ods. 2 O. s. p. ak predseda senátu zistí, že súd nie je vecne alebo miestne príslušný, postúpi vec uznesením príslušnému súdu.
Keďže žalobca má sídlo v obvode Okresného súdu Čadca, ktorý je jeho všeobecným súdom a tento je v obvode Krajského súdu v Žiline, na konanie v tejto veci, týkajúcej sa preskúmania rozhodnutia orgánu s pôsobnosťou pre celé územie Slovenska, vychádzajúc z cit. zák. ustanovení miestne príslušným je Krajský súd v Žiline.
Preto považoval súd za potrebné rozhodnúť tak, ako je to uvedené vo výrokovej časti tohto uznesenia.
Proti tomuto uznesenie možno podať odvolanie do 15 dní odo dňa jeho doručenia na Krajský súd v Košiciach.

References: § 19
 § 250

§ 19
 § 247
 § 246
 § 85
 § 246
 § 3
 § 250
 § 42
 súd 
 súd 
 § 19
 súd 
 § 246
 súd 
 § 85
 § 246
 § 3
 § 250
 súd 
 súd 
 súd 
 súd